tomron87/hebrew-wikipedia-sentences-corpus huggingface dataset:
המטוס סקיי וורדן פותח מהמטוס אייר טרקטור AT-802, המשמש כמטוס ריסוס ומטוס כיבוי, עבור ניסוי של פיקוד המבצעים המיוחדים של ארצות הברית (SOCOM).
גרסה של אייר טרקטור AT-802 שימשה במשך שנים להשמדת גידולי עלי , המשמשים לייצור סמים אסורים, וכתוצאה מכך צוידה בתא מנוע ותא טייס משוריינים מחומרים מרוכבים קלים.
השמשה הקדמית כוללת פאנלים שטוחים של זכוכית משוריינת.
תא הטייס בנוי ממסגרת צינורות פלדה שתוכננה לשמש ככלוב התהפכות, ויכולה לתמוך בכל משקל המטוס.
המטוס אינו מתוכנן להתקנת מושב מפלט.
צינורות הדלק ומכל הדלק של המטוס נאטמים מעצמם וכוללים השלכת דלק בחירום.
רתמות הריסון כוללות רתמה בת 5 נקודות המצוידת בכריות אוויר.
בקרות טיסה חיוניות קיימות הן במושב הקדמי והן במושב האחורי.
תצורת גלגל הנחיתה שונה מרוב המטוסים המודרניים בכך שמדובר בתצורת גלגל זנב, שהיא אופטימלית להמראה ולנחיתה במסלולי המראה צנועים ולא משופרים.
המטוס תוכנן לפריסה מהירה וניתן לפרק אותו תוך יום כדי להוביל אותו במטוס מטען בואינג C-17 גלובמאסטר III יחיד.
ב-1 באוגוסט 2022 החברות אייר טרקטור ו-L3Harris זכו בחוזה בשווי 3 מיליארד דולר לאספקת 75 מטוסים לפיקוד המבצעים המיוחדים (בהמשך צומצמה ההזמנה ל-62 מטוסים).
המטוס נבנה בשני שלבים; גוף המטוס נבנה על ידי אייר טרקטור באולני, טקסס, ומערכות השריון והנשק מתווספות על ידי L3Harris בטולסה, אוקלהומה.
המטוס אמור להחליף את המטוס , המשמש לעיתים קרובות לפעולות נגד התקוממות.
ה-AT-802U קיבל את הסימון הרשמי OA-1K בסוף 2022. הסימון מרמז שהמטוס מחליף המטוס דאגלס A-1 סקייריידר שהוצא משימוש זה מכבר, מטוס תקיפה נוסף ששימש את פיקוד המבצעים המיוחדים של חיל האוויר של ארצות הברית (AFSOC).
עם זאת, זה הופך את הסימון ללא שיטתי.
ב-27 בפברואר 2025, פקידי AFSOC הודיעו כי המטוס ייקרא "Skyraider II" בשירות חיל האוויר האמריקאי, על שם ה-A-1 סקייריידר.
באוקטובר 2025 נחתם הסכם בין L3Harris לתעשייה האווירית לישראל לפיתוח גרסה של סקיי וורדן שתיקרא Blue Sky Warden ותיועד לחיל האוויר הישראלי.
סקיידריטה סמילדזינה-בודובסקה (בלטבית: Skaidrīte Smildziņa-Budovska; נולדה ב-2 במרץ 1943) היא כדורסלנית סובייטית ממוצא לטבית.
סקיידריטה סמילדזינה-בודובסקה זכתה שלוש פעמים באליפות העולם ו-5 פעמים באליפות אירופה.
היא התקבלה לאולם התהילה של הכדורסל.
סקיידריטה סמילדזינה נולדה בריגה בשנת 1943. בגיל 15 היא כבר שיחקה בקבוצה בוגרים בתפקיד סנטר וזכתה במדליית ארד באליפות ברית המועצות.
בסוף שנת 1958 היא עברה לקבוצת ט.ט.ט ריגה.
היא שיחקה בקבוצה זו עד לשנת 1972. בשנים 1960-1972 קבוצתה זכתה 11 פעמים באליפות ברית המועצות.
כמו כן היא זכתה 11 פעמים בגביע אירופה לאלופות.
באליפות אירופה בכדורסל נשים 1958 היא נכללה בנבחרת ברית המועצות בכדורסל נשים וזכתה במדליית כסף.
בהמשך היא זכתה עם הנבחרת 5 פעמים באליפות.
באליפות העולם בכדורסל נשים 1959 סקיידריטה סמילדזינה זכתה עם הקבוצת באליפות.
בשנת 1967 סמילדזינה התחתנה עם רופא ספורט מריס בודובסקיס ושינתה את שם משפחתה בהתאם.
בשנת 1980 סמילדזינה-בודובסקה סיימה לימודי הנדסה אזרחית במכון הפוליטכני של ריגה והחלה לעבוד במקצוע.
לסמילדזינה-בודובסקה הוענקו עיטורי ברית המעוצות ועיטור לטבי "עיטור שלושת הכוכבים".
בשנת 2024 היא נכללה באולם התהילה של הכדורסל.
סקיי ניומן היא זמרת-יוצרת בריטית.
ניומן נולדה וגדלה בדרום-מזרח לונדון.
היא גדלה בשיכון ציבורי במשפחה בת שישה ילדים, בה היא הייתה הצעירה מבין חמישה אחים גדולים.
ילדותה תוארה על ידה כ"כאוטית" ואופיינה בנוכחות משטרתית מתמדת, אלימות ושימוש בסמים בביתה.
למרות הקשיים, ניומן העידה כי היא שומרת על קשר קרוב עם הוריה ואחיה.
החיבור שלה למוזיקה החל בגיל צעיר מאוד.
היא הופיעה לראשונה בגיל שש במופע בית ספרי.
דודתה, שהייתה זמרת ג'אז ובלוז, היוותה השפעה משמעותית על חייה המוזיקליים; היא נהגה לקחת את ניומן להקלטות ולקונצרטים וחשה לה את עולם היצירה.
הדודה נפטרה שניומן הייתה בת 11, אירוע שהוביל אותה להתחיל לכתוב שירים כדרך להתמודדות.
בנעוריה, ניומן למדה בתוכנית סוף השבוע של בית הספר לאמנויות BRIT, אך נכשלה באודישנים לבית הספר התיכון עצמו.
ניומן החלה את דרכה בפרסום שירים מקוריים וגרסאות כיסוי בפלטפורמות יוטיוב ו-מיוזיקלי (שלימים הפכה לטיקטוק), שם צברה קהל עוקבים משמעותי.
לאחר הפסקה בפעילות ברשתות החברתיות עקב בעיות בבית, סרטון ויראלי שהעלתה הוביל להתעניינות מצד חברות תקליטים ולבסוף לחתימה בחברת סוני מיוזיק.
שנת הפריצה של ניומן הייתה 2025. סינגל הבכורה שלה, "Hairdresser", נכנס ישירות ל-20 הגדולים במצעד הבריטי.
הסינגל העוקב, "Family Matters", הגיע למקום החמישי ביוני של אותה שנה וקיבל מעמד של תקליט זהב.
הישג זה הפך אותה לזמרת הבריטית הראשונה מאז אלה הנדרסון בשנת 2014 ששני הסינגלים הראשונים שלה נכנסו ל-20 הגדולים.
באוקטובר 2025 שחררה ניומן את המיני-אלבום הראשון שלה, שנקרא SE9 Part 1, על שם מיקוד בית ילדותה.
הפרויקט כלל שישה שירים, בהם הלהיטים שיצאו קודם לכן ושירים חדשים כמו "FU & UF" ו-"Smoke Rings".
במהלך שנת 2025, ניומן חיממה הופעות של אמנים בולטים.
אד שירן הזמין אותה להופיע עמו באיפסוויץ', והיא שימשה כמופע החימום בסיבוב ההופעות של לואיס קפלדי בבריטניה ובאירלנד.
בינואר 2026, הוכרזה ניומן כזוכה במקום הראשון בסקר היוקרתי "הקול של 2026" של ה-BBC Radio 1, המנבא את הכוכבים הבאים במוזיקה.
הזכייה הגיעה לקראת סיבוב הופעות מתוכנן בבריטניה, אירופה וארצות הברית באביב 2026.
יצירתה של ניומן משוייכת לז'אנר הפופ.
תוך נטייה מובהקת לסגנונות הנשמה וה-R&B העכשווי.
ההפקה המוזיקלית בשיריה נוטה לרוב לגישה מינימליסטית, הכוללת שימוש בפסנתר ומרקמים אלקטרוניים עדינים, במטרה להשאיר את קולה ואת הטקסט במרכז הבמה.
עם זאת, ביצירות מסוימות היא משלבת אלמנטים אלקטרוניים נוספים.
ניומן נחשבת לאמנית בולטת בזרם ה"פופ הווידויי".
ניומן ציינה כי השורשים המוזיקליים שלה נטועים בג'אז, בלוז וסיפור סיפורים.
היא הגדירה את איימי ויינהאוס כהשפעה מרכזית וכ"אהבתה האמיתית הראשונה" במוזיקה.
היא גם מנתה את אדל, בוב מארלי ואמינם כהשפעות.
ניומן ציינה את דייב וג'יי קול ככותבים שהיא מעריכה במיוחד.
סקייפ הייתה תוכנת טלפוניה (Voice Over IP) המבוססת על תשתית-ענן ומסרים מיידיים.
משתמשי סקייפ יכלו לנהל ביניהם שיחות בחינם, להתקשר למספרי טלפון רגילים עבור תשלום (SkypeOut), לקבל שיחות ממספרי טלפון רגילים (SkypeIn) ולקבל הודעות דואר קולי.
התוכנה הורדה למעלה מ-500 מיליון פעמים, בתחילת 2023 היו לה 330 מיליון מנויים חודשיים פעילים.
המיזם הוקם בשנת 2003 על ידי איש העסקים השוודי ניקלס זנסטרום וינוס פריס הדני.
התוכנה נכתבה על ידי אותו צוות המתכנתים מאסטוניה, שיחד עם זנסטרום ופריס יצר את תוכנת שיתוף הקבצים קאזה.
בשנת 2011 נרכשה החברה על ידי מיקרוסופט, אך החל מ-2017 התמקדה מיקרוסופט בשירות מתחרה, Microsoft Teams.
בפברואר 2025 הודיעה מיקרוסופט שהחברה והאפליקציה ייסגרו במאי באותה השנה.
ב-23 באפריל 2003 נרשמו שמות המתחם skype.com ו-skype.net.
ב-29 באוגוסט 2003 יצאה גרסת הבטא הראשונה של סקייפ לשימוש הציבור.
ב-27 ביולי 2004 יצאה סקייפ בגרסה 1.0 למערכת ההפעלה "חלונות".
ב-12 בספטמבר 2005 רכשה חברת eBay את סקייפ תמורת 2.6 מיליארד דולר.
באוקטובר 2007, כשנתיים לאחר הרכישה, הודיעה חברת eBay שהתוכנה לא עמדה בציפיות ולא הניבה את הרווחים הנדרשים, והודיעה על הפחתה של 1.4 מיליארד דולר.
בנובמבר 2009 חזרה החברה לבעלותם של מייסדי סקייפ, שהגיעו להסכם פשרה עם חברת eBay, שלפיו הם ירכשו 70 אחוזים ממניות החברה תמורת כ-1.9 מיליארד דולר.
ב-10 במאי 2011 הודיעה חברת מיקרוסופט כי היא תרכוש את סקייפ תמורת 8.5 מיליארד דולר,
וב-13 באוקטובר 2011 יצאה העסקה לפועל.
באפריל 2013 שילבה מיקרוסופט את שירות המסנג'ר עם סקייפ (למעט בסין).
בנובמבר 2017 רכשה מיקרוסופט את הסטארט-אפ "Swing Technologies" לצורך שיפור אפליקציית המסרים שלה.
בין 2017 ו־2020 סקייפ שיתפה פעולה עם PayPal לספק שירות העברת כספים דרך האפליקציה.
ב-28 בפברואר 2025 הודיעה מיקרוסופט שבחודש מאי 2025 שירותי סקייפ יפסיקו לפעול והחברה תיסגר.
השירות הבסיסי של התוכנה היה שיחות קוליות והתכתבות טקסטואלית בצ'אט ממחשב למחשב בחינם.
התוכנה תמכה בוועידות טקסט של עד 5 משתמשים.
ניתן היה להעביר את רשימת אנשי הקשר למשתמש אחר, או לייבא אנשי קשר מרשימות פנימיות במחשב כמו רשימת אנשי הקשר של תוכנות דואר אלקטרוני שונות.
בנוסף, התוכנה אפשרה שיתוף מסך בין משתמשים.
SkypeOut שירות SkypeOut אפשר למשתמשי Skype לחייג לטלפונים רגילים.
ניתן היה לחייג לקווי טלפון רגילים ולקווי טלפון ניידים כאחד.
SkypeOut לא אפשר חיוג לשירותי חירום.
SkypeIn שירות SkypeIn אפשר למשתמשי Skype לקבל שיחות המחויגות מטלפונים רגילים.
גרסת הבטא של השירות הושקה ב-10 במרץ 2005. רק תושבי הממלכה המאוחדת, ארצות הברית, צרפת, הונג קונג, דנמרק, פינלנד, נורווגיה ושוודיה רשאים היו להצטרף לשירות.
בניגוד לרוב שירותי החברה, שירות זה נרכש לתקופה של שלושה חודשים או שנה, ולא לפי דקות שימוש.
SkypePro SkypePro הושקה בתחילת שנת 2007 במספר קטן של מדינות בעולם, והייתה אפשרית במספר רב של מדינות ובהן ישראל.
SkypePro הייתה תוכנית שבאמצעות תשלום קבוע של 2 אירו לחודש ניצן היה לקבל בה מספר הטבות.
לדוגמה: שיחות ללא הגבלה לטלפונים קוויים מקומיים, תא קולי בחינם, והנחות במספר מוצרים של סקייפ, למשל על מספר SkypeIn.
ב-21 באפריל 2008 התוכנית הופסקה.
Skype Access שירות Skype Access אפשר למשתמש להתחבר לאחת מ-100,000 נקודות חמות ברחבי העולם - WIFI ולשלם על החיבור באמצעות חשבון הסקייפ קרדיט.
דרכו ניתן היה לגלוש באינטרנט לבדוק דואר להוריד קבצים.
היתרון בשרות הוא שלא נידרש להזין פרטי כרטיס אשראי וניתן להתחבר לפי דקות.
לדוגמה באנגליה המחיר לדקה הוא 0.11 פאונד.
באוגוסט 2011 השירות הושק מחדש בשם "Skype WiFi".
דואר קולי אפשרות הדואר הקולי הושקה גם היא ב-10 במרץ 2005. שירות הדואר הקולי אפשר גם הוא למתקשרים להשאיר הודעות דואר למשתמשי סקייפ אשר אינם מחוברים או בעת שיחה.
גם שירות זה היה מבוסס על הרשמה אך היה זול בהרבה מאשר SkypeIn.
אפשרויות אחרות גרסה 1.2 לחלונות הושקה ב-23 במרץ 2005. התכונה המשמעותית ביותר שלה הייתה אחסון של אנשי הקשר של המשתמש בשרת, כך שהוא יוכל לגשת מכל מקום לתוכנה, ללא קשר למחשב (בגרסאות קדומות יותר אנשי הקשר אוחסנו במחשב המקומי).
כעת, קיימות גרסאות לחלונות, למקינטוש (Mac OS X), לינוקס ולמחשב כף יד.
תמיכה בווידאו .אפשרות התמיכה בווידאו הושקה ב-5 בינואר 2006. שירות הווידאו פתר את הבעיה שהמשתמשים נאלצו לנהל שיחות וידאו בתוכנה רק באמצעות תוספים מצד שלישי, שלא נתמכו רשמית על ידי החברה.
הגרסה החדשה הציגה גם חלונית חיפוש משופרת, שהייתה מיועדת לחיפוש אנשי קשר או מספרים ואיחזורם מרשימת אנשי הקשר של המשתמש; כמו כן הותקן סרגל כלים שביצע את אותן הפעולות בתוכנת ניהול הזמן והדואר האלקטרוני אאוטלוק של מיקרוסופט.
השדרוג אפשר גם התאמה אישית של התוכנה, באמצעות רינגטונים אישיים ושילוב אייקונים מיוחדים, שמספקים לאנשי הקשר מידע אודות מצב הרוח של המשתמש.
תמיכה ב-SMS אחת האפשרויות החדשות שנוספו בגרסה 2.5.0.72 היא היכולת לשלוח הודעות sms למספרים סלולריים (כמו בתוכנות אחרות, כגון Messenger, ICQ ועוד).
כל משתמש Skype יכול להריץ תוכנת סקייפ על המחשב או להתחבר ישירות דרך אתר האינטרנט.
תוכנה זו היא חינמית וניתנת להורדה מאתר החברה.
הקוד והפרוטוקול של Skype סגורים.
ההבדל המרכזי בין Skype לבין תוכנות VoIP אחרות הוא שהיא פועלת במבנה של עמית לעמית (P2P) ולא בצורה של שרת-לקוח.
ספריית המשתמשים של Skype מבוזרת ומופצת בין הצמתים ברשת; כלומר, שהרשת יכולה לגדול בקלות להיקפים גדולים, ללא תשתית מרכזית מסובכת ומרוכזת.
Skype גם מסוגלת לנתב שיחות דרך משתמשים אחרים; דבר המאפשר לה לחצות חומות אש, בניגוד לרוב תוכנות השיחות ברשת (VoIP;.
בעיקר אלו המבוססות על פרוטוקול SIP.
הבחירה של המשתמשים שינתבו את השיחה היא אוטומטית לגמרי.
במרץ 2017 עברה סקייפ להשתמש באופן רשמי בטכנולוגיית ענן (מבוססת Azure של מיקרוסופט), ולא בטכנולוגיית P2P המיושנת (כאשר במקביל, גרסאות קודמות יותר הפסיקו להיתמך).
העברת התוכנה לטכנולוגיה החדשה לקחה מספר שנים.
וממשק משתמש הפך להיות אחיד וזהה בכל ההתקנים.
הצפנה של 256 ביט מצפינה כל שיחת סקייפ – קולית, וידאו או שיחת טקסט.
סקייפ משתמשת במפתחות של 1536 עד 2048 ביט RSA כדי לתווך בין מפתחות AES סימטריים.
כאשר המשתמשים נכנסים לתוכנה, השרת מאשר את המפתחות הפומביים שלהם.
ב-11 בינואר 2018 הוסיפה החברה תכונה המאפשרת ביצוע שיחות פרטיות מוצפנות מקצה לקצה.
Skype יודעת לפתוח מספר פורטים במחשב של המשתמש ובצורה ישירה לגרום לכך שחומת האש של חלונות תאשר לה לפעול .
יכולת זו תומכת בתכונות שעלולות לאפשר לוירוס לחדור לתוכנה.
הווירוס עלול לגרום לאי נוחות לאנשי הקשר של המשתמש, או, אם המשתמש שתוכנתו נגועה בווירוס מנוי לשירות SkypeOut אף לאפשר הטרדה של מספרי טלפון רגילים.
שלא כמו בהודעות מידיות או בדואר אלקטרוני, סקייפ מאפשר לבצע פעולות של לקוח-שרת, כך שאין שומרים, דבר המאפשר התפתחות של וירוסים רבי משתמשים המנצלים חולשות קטנות בקוד תוך דקות מעטות.
חולשה אחרת מגיעה מטבען של תוכנות עמית-לעמית (P2P) – עמוד השדרה של הקשרים מגיע ממחשבים אשר מחוברים הכי הרבה והכי לא מאובטחים.
בכל זמן נתון יש אלפי מחשבים כאלו.
תוקף יסודי יכול לבנות רשימה של המחשבים הללו על ידי שיגור התקפת DDOS כנגדם, דבר העלול להפיל את כל הרשת.
הרשת תטען שהיא בסידור-עצמי על ידי Skype וה-DDOS לא תצליח לעבוד כאשר המחשבים החדשים ייקחו את מקומם של הישנים שהותקפו.
במאי 2012 נחשפה פרצת אבטחה חמורה בסקייפ אשר מאפשרת לעקוב אחרי כתובות IP של כל משתמשי סקייפ בחשאי.
נכון לשנת 2018 הפרצה עדיין קיימת.
מומחי אבטחה מעריכים כי סקייפ הייתה מודעת לכך עוד משנת 2010.
ארגון בשם Electronic Frontier Foundation, שהוא ארגון ללא מטרת רווח הפועל בתחום דיני האינטרנט להגנת רווחת הפרט, מביא רשימה של תוכנות פתוחות הנותנות פחות או יותר אותן אפשרויות; בין השאר, ניתן למנות בהן את Ekiga, Viber, Twinkle, Coccinella, QuteCom, SIP-Communicator ואת ספיקו הישראלית.
סקין הוא שם הבמה של דברה אן דייר (נולדה ב-3 באוגוסט 1967) היא זמרת אנגלייה, הידועה בתור הסולנית של להקת הרוק אלטרנטיבי סקאנק אנאנסי.
סקין נולדה בשנת 1967 בבריקסטון שבלונדון, בריטניה.
הקריירה המוזיקלית של סקין התחילה בלהקה הבריטית סקאנק אנאנסי, שהוקמה ב-1994. יחד איתה היו בלהקה הבסיסט קס (ריצ'רד לואיס), הגיטריסט אייס (מרטין קנט) והמתופף מארק ריצ'רדסון שהחליף את המתופף המקורי, רובי פרנס.
סקין הייתה הסולנית והיא בלטה בהיותה שחורה, קירחת וביסקסואלית.
הלהקה הוציאה 3 אלבומים ומכרה 4 מיליון עותקים ברחבי העולם.
ההצלחה העיקרית של הלהקה הייתה במדינות אירופה.
בשנת 2001 החליטה הלהקה להתפרק.
ריצ'רדסון נהיה מתופף מחליף בלהקה פידר ואייס וסקין יצאו לקריירות סולו.
ב-2009 הלהקה התאחדה ויצאה לסיבוב הופעות באירופה.
בשנת 2003 הוציאה סקין את אלבום הסולו הראשון שלה, Fleshwounds.
האלבום היה שקט יותר מאלבומי סקאנק אנאנסי, לאכזבת חלק ממעריצי הלהקה.
האלבום לא הצליח בבריטניה, אך בשאר אירופה הוא נמכר היטב, במיוחד בגרמניה ובאיטליה.
אחרי צאת האלבום יצאה סקין לסיבוב הופעות אירופאי, וביצעה מופעי חימום לרובי ויליאמס ולפלסיבו.
אחרי סיבוב ההופעות היא התחילה להקליט את אלבומה השני, Fake Chemical State, שיצא בחודש מרץ 2006, לצד עוד סיבוב הופעות קצר.
בתחילת שנת 2007 ביצעה סקין עבודת דוגמנות עבור מעצב האופנה ג'אנפרנקו פרה.
סקיילרק 1 (Skylark; מאנגלית: עפרוני שחקים), הוא כטב"ם טקטי למשימות סיור ואיסוף מודיעין בטווח קצר ("מעבר לגבעה") מתוצרת "חץ הכסף", חברה-בת של אלביט מערכות.
גרסה מוגדלת-ממדים ומשופרת יכולות של הסקיילרק 1 היא הסקיילרק 2.
את הסקיילרק 1 יכול לשגר אדם בודד ידנית.
הוא מונע על ידי מנוע חשמלי בעל מדחף, ומסוגל לטוס באופן אוטונומי ולשדר למפעילו בזמן אמת את התמונה המתקבלת בחיישנו, שיכול להיות חיישן CCD לצילום ביום או חיישן תת-אדום לצילום בלילה.
בתום המשימה, הסקיילרק 1 טס לעבר נקודת נחיתה שנקבעה מראש, מכניס עצמו למצב של הזדקרות עמוקה, ומנפח כרית אוויר תחת גחונו, שמרככת את נחיתתו.
הסקיילרק 1 נמצא בשימוש כוחות היבשה של צה"ל, מופעל על ידי יחידת רוכב שמיים בחיל התותחנים ומכונה בשם זהה – "רוכב שמיים".
את טבילת האש שלו עשה במלחמת לבנון השנייה ולאחר מכן במבצע עופרת יצוקה.
בנוסף נמצא הכטב"ם בשימוש מספר צבאות זרים.
ב-21 באוקטובר 2010 התרסק כטב"ם סקיילרק 1 בצפון רצועת עזה, כקילומטר מגבול ישראל בסמוך לנחל עוז.
כלי הטיס נאסף בידי כוחות צה"ל, ומבדיקה עלה כי ההתרסקות נבעה ככל הנראה בשל כשל טכני.
בספטמבר 2013 התרסק כטב"ם סקיילרק 1 של חיל האוויר הישראלי מול חוף פלמחים.
כוח של יחידת החילוץ 669 בשיתוף כלי טיס איתר את חלקי המטוס.
על פי ההערכות, התאונה נגרמה עקב תקלה במנוע.
ב-3 בנובמבר אותה שנה התרסק סקיילרק 1 בשטחי ג'באליה שבצפון רצועת עזה, ונתפס בידי אנשי חמאס.
ב-11 במרץ 2014 התרסק כטב"ם סקיילרק 1 בדרום רצועת עזה.
על פי ההערכות, גם תאונה זו התרחשה בשל כשל טכני.
ב-22 ביוני 2014 התרסק כטב"ם מדגם זה על גג בית בחברון.
המשטרה הפלסטינית העבירה אותו לצה"ל.
ב-20 בספטמבר 2014 התרסק כטב"ם מדגם זה באזור מרג' עיון בלבנון עקב תקלה טכנית.
ב-16 בינואר 2017 התרסק כטב"ם מדגם זה בלבנון, ולמחרת הודיע ארגון חזבאללה כי הצליח למצוא אותו, וכי הוא יועבר למקום מבטחים ושם יסרקו ויבדקו אותו.
ב-20 במרץ 2017 נפל כטב"ם מדגם זה בסוריה.
לטענת הסורים, הכטב"ם הופל בידי מערך ההגנה האווירית שלהם.
ב-3 ביולי 2017 נפל כטב"ם מדגם זה בדרום רצועת עזה.
ב-27 באפריל 2020 נפל כטב"ם מדגם זה בדרום רצועת עזה עקב תקלה טכנית.
ב-19 באפריל 2023 נפל כטב"ם מדגם זה בסוריה עקב תקלה טכנית
ב-18 בנובמבר 2023 התרסק כטב"ם מדגם זה בשדרות.
ב-27 במאי 2024 נפל כטב"ם מדגם זה בשטח לבנון .לא היה דלף מידע .
: ביחידת רוכב שמיים של חיל התותחנים
סקיילרק 2 הוא כלי טיס בלתי מאויש טקטי למשימות סיור ואיסוף מודיעין, המפותח על ידי "חץ הכסף", חברה בת של אלביט מערכות.
סקיילרק 2 הוא גרסה מוגדלת ממדים ומשופרת יכולות של המיני-מל"ט סקיילרק 1.
סקיילרק 2 זכה בפרס "2006 Best of What's New" של כתב העת "מדע פופולרי" בקטגוריית תעופה וחלל.
המערכת נחשפה לראשונה ללקוחות בינלאומיים, בתערוכת הנשק הצרפתית יורוסאטורי ביוני 2006. באותו חודש דיווח השבועון ג'יינס כי צבא קנדה רכש מספר כטב"מים מדגם סקיילארק 2 המיועדים לפעילות קנדה באפגניסטן.
המערכת זכתה במכרז בינלאומי של צבא קוריאה שנערך במהלך 2007 בו אלביט גברה על מתחרים מכל העולם.
סקיילרק 2 מונע על ידי מנוע חשמלי ולכן מאפשר ביצוע משימה באופן חשאי, המטוס יכול לטוס באופן אוטונומי על פי נתיב טיסה שהוגדר לו מראש ולשדר למפעיליו בזמן אמת את הנתונים, תמונת וידאו ונתוני מערכת, הנקלטים בחיישניו.
החיישנים בהם מצויד הסקיילרק 2 הם חיישן CCD לצילום ביום וחיישן תת-אדום לצילום בלילה וכמו כן חיישני המטוס המאפשרים את ביצוע הטיסה באופן אוטונומי.
בנוסף, מצויד הסקיילרק 2 בציין לייזר היכול לשמש לציון מטרות עבור נשק מונחה לייזר.
סקיילרק 2 ממריא ונוחת באופן אוטונומי, לצורך ההמראה ניתן לשגר אותו ממסילת שיגור המורכבת על גבי רכב שטח כדוגמת ה-HMMWV והנחיתה מתבצעת תוך שימוש במצנח וכרית אוויר המאפשרים נחיתה מדויקת ובטוחה.
טווח הפעולה של המערכת הוא כ-50 ק"מ והיא נועדה לשרת את רמת החטיבה.
סקיילר קולפקס הבן היה סגן נשיא ארצות הברית תחת כהונתו של הנשיא יוליסס גרנט.
קודם לכהונתו כיהן כיושב בית הנבחרים (1863 – 1869), כנציגה של אינדיאנה.
קולפקס נולד בניו יורק שבמדינת ניו יורק.
אביו נפטר טרם לידתו והוא נקרא על שמו.
אמו נישאה בשנית ובגיל 13 עברה המשפחה, עם אביו החורג, להתגורר באינדיאנה.
בגיל צעיר הוא החל לכתוב לעיתון "ניו יורק טריביון" בנוגע להתנהלות הפוליטית של אינדיאנה.
במקביל הוא החל לערוך את העיתון "South Bend Free Press", התומך במפלגה הוויגית וצבר כוח פוליטי במוסדות המפלגה.
בשנת 1845 קנה קולפקס את העיתון ושינה את שמו ל - "St.
בשנת 1848 נבחר קולפקס לוועידת המפלגה הוויגית, בשנת 1849 כציר לוועידה החוקתית של אינדיאנה ובשנת 1850 לוועידה החוקתית הלאומית.
בשנה זו הוא התמודד לראשונה, ללא הצלחה, לבית הנבחרים.
בחירתו אירעה בשנת 1854, לאור התנגדותו לחוק קנזס נברסקה, אך לאחר בחירתו התפרקה המפלגה הוויגית וקולפקס הצטרף למפלגה הרפובליקנית.
לאור התחזקותה של המפלגה הרפובליקנית בשנת 1856 והפיכתה למפלגת רוב, קולפקס מונה מטעמה ליו"ר הוועדה לענייני דואר.
כחבר בית הנבחרים הוא היה מתנגד חריף לעבדות.
בשנת 1862 הוא נבחר ליו"ר בית הנבחרים ובמהלך כהונתו אושר התיקון ה-13 לחוקת ארצות הברית ובו נקבע ביטול העבדות.
קולפקס התמודד לתפקיד סגן נשיא ארצות הברית בשנת 1868, יחד עם מועמד המפלגה הרפובליקנית יוליסס גרנט.
כהונתו נמשכה בין השנים 1869 – 1873, לאחריה הוא כשל בהתמודדות מחודשת על התפקיד.
בשלהי כהונתו נקשר שמו בפרשת שחיתות, כפי שנקשרה עם חברי קונגרס נוספים, בקבלתו מניות של חברת רכבות ובנייה.
אחרי כהונתו היה קולפקס מרצה מבוקש ברחבי ארצות הברית.
הוא נפטר מהתקף לב במינסוטה, במהלך נסיעה, והובא לקבורה באינדיאנה.
הוא הותיר אחריו את אשתו השנייה אלן, אחייניתו של הסנאטור בנג'מין פרנקלין וייד, לה נישא אחרי בחירתו לסגן נשיא, ואת בנם, סקיילר קולפקס השלישי.
הסרט נפתח בסצנה המגוללת את היום שאחרי המעשה.
זאהרה (מגולמת על ידי שוהרה אע'דאשלו), אישה בשנות ה-40 לחייה, החיה תחת איומי השלטון המקומי, מתעוררת עם עלות השחר וממהרת אל עבר הנהר השוכן בגבול הכפר קופאיה.
היא מגרשת כלבים מהנהר ואוספת ככל הנראה, עצמות אדם, שוטפת אותן וקוברת אותן.
לאחר מכן, היא נראית כנושאת תפילה.
באותו הזמן, עיתונאי צעיר בשם פריידון סאהבג'אם (מבוסס על דמותו של כותב הספר, מגולם על ידי ג'יימס קאביזל) החולף עם רכבו ליד הכפר במטרה להגיע אל הגבול, מגלה כי רכבו נתקל בבעיה מחמת מזג האוויר הקשה (כפי שנטען על ידי מכונאי מקומי).
זאהרה פוגשת את העיתונאי ומבקשת לספר לו את סיפורה של אחייניתה, סוראיה (מגולמת על ידי מוז'ן מארנו).
אולם, בטרם היא יכולה לדבר איתו, מגיעים ראש הכפר והמולא ומגרשים אותה, בטענה שהיא מכשפה.
בזמן שפריידון ממתין בבית הקפה הסמוך, מגיעה זאהרה, מוסרת לידיו נייר מקופל ובתוכו עצם, ובורחת.
הוא מגלה כי זוהי מפה המובילה לביתה ומגיע לשם.
זאהרה ופריידון מתיישבים בפטיו של ביתה על מנת שיוכל להקשיב לסיפורה.
בסצנה זו קיימת אמירה הבאה להראות כי זאהרה אינה פוחדת מרשויות השלטון, והיא מדליקה לעצמה סיגריה, דבר שכפי שפריידון מציין בפניה, אסור לנשים על פי חוקי האייתוללות.
כשהיא מבקשת ממנו להקליט, הוא מפעיל את המקלט שלו, ומכאן מתחיל הסיפור הרשמי של הסרט, כאשר הוא עובר מיד למערכה השנייה.
עלי, סוהר בשנות ה-40 ובעלה המכה של סוראיה, מתכנן ביחד עם המולא חסן את הגירושים שלו מסוראיה, מאחר שהוא רוצה להינשא לילדה בת 14 מהעיר הסמוכה בשם מהארי, שאביה כלוא בבית הסוהר בו הוא עובד.
כאשר חסן מגיע לביתה, הוא מנסה לשכנע אותה להתגרש, בטענה שעלי לא יכלכל אותה ואת בנותיה, ואף רומז לה כי הוא ידאג לצרכיה הכלכליים, בתמורה לקיום יחסי מין עמו, תחת אמתלה של "אישה זמנית", דבר המקובל בחוקי השריעה.
למרות כל אלה, סוראיה מסרבת ומבקשת ממנו ללכת.
כאשר נכנסת זאהרה ומגרשת אותו אף היא, הוא מפציר בפניה כי "הארס שלך ירעיל את שתיכן.
לאחר שעלי מבין כי לא ישיג את הגירושים, הוא מחליט לרקום מזימה לפיה יוכל לגרום להוצאתה להורג של סוראיה.
ביום למחרת, אשתו של האשם, מכונאי קשה יום, נפטרת ממחלתה.
היא מותירה את האשם לבדו עם בנו הסובל מאוטיזם.
ראשי הכפר משכנעים את זאהרה להטיל את משימת עבודות הבית של האשם על סוראיה, ומבטיחים לה שכר בעבור עבודתה.
היא, מצידה, רואה בכך הזדמנות לחסוך כסף על מנת לאפשר את גירושיה מעלי.
אולם עלי אינו מוכן להמתין במשך התקופה הזו, כאמור.
הוא מפיץ שמועה בקרב רכלניות הכפר, לפיה סוראיה בוגדת בו עם האשם.
יום למחרת, כאשר זאהרה מאכילה את ציפוריה, היא שומעת התרחשות אלימה מחוץ לביתה וממהרת אל עבר מקור הרעש, שם היא מגלה את עלי מכה את סוראיה אל מול ההמונים.
לאחר שסוראיה מתחננת בפני חלק מהקהל כי יעזרו לה, אך ללא הועיל, מחלצת אותה זאהרה מתוך ההמולה ומבריחה אותה אל ביתה.
מאחר שזאהרה נחשבת לאישה מכובדת בקרב נשות העיר, היא שולחת אישה אקראית לקרוא לראש הכפר, איברהים, ומבקשת מעלי שיגיע גם הוא אל ביתה, על מנת לפתור את הסוגיה.
קודם לכן, איימו עלי והמולא על האשם שיעיד כי סוראיה שכבה איתו, אחרת ידאגו שהוא ימות ביחד איתה ובנו יישלח למוסד לאוטיסטים או אף יעבור לחזקת עלי בבית הסוהר.
בביתה של זאהרה, בנוכחותם של סוראיה, עלי, וראש הכפר איברהים, טוען האשם טענות שווא לפיהן סוראיה שוכבת לנוח במיטתו, ואף לוחשת באזנו "דברים שרק בעל צריך לשמוע".
איברהים, שאינו מודע למזימה, מחליט לפתוח במשפט, אליו נקראים להעיד עלי, האשם, אביה של סוראיה, בניה וגברים נוספים.
במשפט, שנערך ללא נוכחותה של סוראיה, ומבלי שתינתן לה הזכות להגן על עצמה, היא נמצאת אשמה ונגזר עליה גזר דין מוות בסקילה.
לאור כל אלה, מובאת סוראיה אל בור שנחפר על מנת לסקול אותה בו, זאת לאחר שאינה מצליחה להימלט מהכפר.
טרם היא יוצאת לסקילה, היא נפרדת מבנותיה ואף רוצה להיפרד מבניה, אולם הבכור אינו מרשה זאת ואף גוער באחיו על שהראה את רגשותיו לאמו.
במעמד זה מבטיחה זאהרה לסוראיה שהעולם כולו יידע על מה שקרה לה, ומבטיחה לה כי תספר לבנותיה, לכשיגדלו, מי הייתה אמם באמת.
כמקובל בעונש מסוג זה, ילדים רבים עמדו לכל אורך הדרך מביתה של זאהרה ועד לבור הסקילה, והכו בכפות ידיהם באבנים, דבר המסמל את דרכו האחרונה של הנסקל.
בהגיעה אל הבור, היא מקבלת את זכות המילה האחרונה בה היא מלינה על הקנוניה שנרקמה נגדה.
לדברי השחקנית מוז'ן מארנו, המגלמת את סוראיה, סצנת הסקילה נערכה באופן מתון מאוד ביחס לאופן שבו מתרחשת סקילה במציאות, וזאת על מנת שהצופים יוכלו לראות את ההתרחשות.
לאחר סצנת הסקילה, פריידון, הנראה המום, מתקשה לעכל את הסיפור שסיפרה לו זאהרה.
האשם נכנס אל הפטיו ומודיע לו שהמכונית שלו מוכנה.
הוא משאיר את הקלטת בידיה של זאהרה ומתקדם לכיוון האוטו.
שם, ממתין לו המולא עם משמר האייתוללות.
במקום עובר עלי, וראשי הכפר מופתעים שאינו בדרך לחתונתו.
הוא מודיע שהחתונה עם הצעירה מבוטלת כי אביה הוצא להורג, ואומר זאת באופן של מה בכך (דבר שבא להעיד כי הוצאות להורג באיראן הן עניין נפוץ).
ברגע זה נשבר האשם, ואומר, אל מולו של איברהים המופתע "אז הכול היה לחינם?
הכרחת אותי לשקר לחינם?" ומודיע לאיברהים כי עדותו הייתה עדות שקר מאחר שעלי והמולא איימו עליו שבנו יישאר יתום.
לאחר שהמולא מסרב לאפשר לפריידון לנסוע מהעיר ללא בדיקה, הוא מרוקן את תיקו מתוכנו ואף משחית את הקלטות שבתוכו.
אולם, לאחר שפריידון נוסע עם האוטו, הוא עוצר ליד ביתה של זאהרה, מקבל לידיו את הקלטת, ונמלט תוך כדי יידויי אבנים מצד התושבים.
זאהרה מגינה על רכבו, וזועקת כי "עכשיו העולם כולו יידע", משפט המהווה את קיום הבטחתה לסוראיה ביום הסקילה.
הסרט מסתיים בנסיעתו של פריידון מהכפר, ותוך שכתוביות המדגישות את המאורע מציינות:
לאחר מכן מוצגת תמונתה היחידה של סוראיה האמיתית ששרדה, מהיותה בת 9, שכן על פי הנוהג, אדם המוצא להורג בסקילה, אינו נחשב יותר לאדם ויש להשמיד כל תמונה שלו מכל ימי חייו.
מולא חסן - (עלי פורטאש)
מורטזה רמאזאני - (וואחיק מאנגאזריאן): מגלם את אביה של סוראי
הולי ברוק הפרמן , הידועה יותר בשמות הבמה שלה סקיילר גריי (Skylar Grey) ובעבר כהולי ברוק (Holly Brook), היא זמרת, מוזיקאית, פזמונאית ומפיקה אמריקאית.
הסינגל הראשון בו השתתפה הפרמן היה השיר "Where'd You Go" של פורט מינור שיצא באפריל 2006, באותה תקופה כונתה "הולי ברוק".
חודשיים מאוחר יותר, ביוני 2006, הוציאה גריי את אלבום הבכורה שלה "Like Blood Like Honey", ממנו יצאו שני סינגלים.
ב-2010 הוציאה הפרמן מיני אלבום בשם "O'Dark:Thirty EP".
באותה שנה השתתפה בכתיבת "Love the Way You Lie" ו-"(Love the Way You Lie (Part II" של אמינם וריהאנה, עליו הייתה מועמדת לפרס גראמי בקטגוריית "שיר השנה".
ב-2010 כתבה וביצעה את השיר "Coming Home" יחד עם שון קומבס, וכתבה את השיר "Castle Walls" של T.I.
עוד באותה שנה ביצעה בסרט "טינקרבל והסוד הקסום" את השיר "How to Believe".
ב-2011 השתתפה הפרמן בביצוע השיר "I Need a Doctor" יחד עם ד"ר דרה ואמינם, ובשיר "Words I Never Said" יחד עם לופה פיאסקו.
ב-2013 יצא לאור אלבומה שנקרא "Don't Look Down" לאחר כשבע שנים ללא אלבום אולפן.
הסינגל הראשון מן האלבום נקרא "C'mon Let Me Ride" בשיתוף פעולה עם אמינם שעזר לה בשיווק האלבום ואף בההפקת מספר שירים.
הסינגל השני נקרא בשם "Final Warning", אשר בקליפ שלו מככבת השחקנית הישראלית אלונה טל.
ב-2014 הארחה בשיר "Rise", של המפיק המוזיקלי דייוויד גטה, מתוך האלבום Listen.
שנה שם הסרט תפקיד הערות 2014 לנון או מקרטני בתפקיד עצמה
שנה שם הסרט תפקיד הערות 2011 טוש 0 בתפקיד עצמה פרק "הסבל של אלי" 2013–2014 סאטרדיי נייט לייב בתפקיד עצמה
שנה שם תפקיד הערות 2013 יומני הגריזלי בתפקיד עצמה פרק 1
סקייליינרס פרנקפורט היא קבוצת כדורסל גרמנית מהעיר פרנקפורט.
המתמודדת בליגת העל הגרמנית ובליגת האלופות.
המועדון נוסד בשנת 1999 כממשיך דרכו של המועדון טאטאמי רונדורף.
המועדון נחשב ביחד עם ברוז במברג ואלבה ברלין לאחד המועדונים הטובים בגרמניה, אשר נאבקים ביניהם על תוארי האליפות והגביע הגרמניים.
בעונת 1999/00 זכתה הקבוצה בגביע הגרמני.
ובעונת 2003/04 זכתה באליפות הבונדסליגה, לאחר ניצחון בגמר הפלייאוף מול קבוצת ברוז במברג 2-3.
הקבוצה משתתפת במפעלים אירופאים מאז עונת 1999/00. בין היתר: בגביע ספורטה, גביע יול"ב, יורוצ'לנג', יורוקאפ, ושלוש פעמים בשלב הבתים של היורוליג.
בחודש יולי 2011 חתם בקבוצה המאמן הישראלי מולי קצורין, לתקופה של שנתיים.
הקבוצה מקיימת את משחקיה בהיכל הספורט בלשפורטהיילה המכיל 5,002 מקומות ישיבה.
בעונת 2015/2016 זכתה הקבוצה ביורופקאפ.
סקיילייט (SkyLite B) הוא מטוס זעיר ללא טייס טקטי למשימות סיור ואיסוף מודיעין בטווח קצר ("מעבר לגבעה") מתוצרת רפא"ל.
את הסקיילייט יכול לשגר אדם בודד ידנית.
בתום המשימה, הסקיילייט טס לעבר נקודת נחיתה שנקבעה מראש, משחרר מצנח, ומנפח כרית אוויר תחת גחונו, אשר מרככת את נחיתתו.
הסקיילייט התמודד אך הפסיד למכרז צה"ל למטוס זעיר ללא טייס טקטי עבור גדודים בחילות שדה.
מנגד, הוא נמצא בשירות מבצעי בחיל האוויר החל מ-2007, שם כינויו הוא "עפרוני".
שהות באוויר: שעה וחצימהירות:''' 38-54 קשר
סקייפול הוא סרט קולנוע בריטי-אמריקאי מסוגת פעולה, וה-23 בסדרת סרטי ג'יימס בונד.
הסרט יצא לאקרנים ב-23 באוקטובר 2012 בממלכה המאוחדת, ב-25 באוקטובר 2012 בישראל וב-9 בנובמבר 2012 בארצות הברית.
הסרט בוים על ידי סם מנדס.
דניאל קרייג חוזר בפעם השלישית לגלם את דמותו של בונד בסרט זה, ועמו מככבים בסרט חאווייר ברדם, ג'ודי דנץ', רייף פיינס, נעמי האריס ואלברט פיני.
הסרט זכה בשני פרסי באפט"א בקטגוריות הסרט הבריטי הטוב יותר והפסקול הטוב ביותר, בפרס גלובוס הזהב על הסינגל מאת אדל, בפרס גילדת שחקני המסך על אנסמבל הפעלולנים ובפרס סאטורן בקטגוריית סרט הפעולה/מותחן הטוב ביותר לשנת 2012.
הסרט נחשב בעיני רבים לסרט הטוב והאיכותי ביותר של ג'יימס בונד, ולסרט הרווחי ביותר בסדרה בכל הזמנים.
ברחבי העולם ובישראל הסרט יצא לאקרנים בגרסת IMAX.
סוכני ה-MI6 ג'יימס בונד (דניאל קרייג) ואיב מאניפני (נעמי האריס) רודפים ברחבי איסטנבול אחר פטריס (אולה ראפאס), שכיר חרב שגנב כונן קשיח המכיל רשימה של סוכני נאט"ו סמויים.
בונד נורה בכתף על ידי פטריס ובמהלך המרדף הם מוצאים עצמם על גבי רכבת נוסעת ומתחולל מאבק בין בונד לסוכן האויב.
הרכבת עומדת להיכנס למנהרה ו-M (ג'ודי דנץ'), ראש ה-MI6, פוקדת על איב לירות בפטריס על אף הסכנה כי היא עלולה לפגוע בבונד.
בונד אכן נפגע מהירי וצולל מהרכבת אל תוך נהר.
עקבותיו אובדות והוא מוכרז כמת.
בעקבות המבצע הכושל M נמצאת תחת לחץ פוליטי מהממונה עליה, גארת' מאלורי (רייף פיינס), יו"ר הוועדה לביון וביטחון, אשר מודיע לה על תוכנית פרישה שתכננו עבורה.
בדרך חזרה מן הפגישה מתבצעת חדירה למחשבי ה-MI6 ול-M מוצגת הודעת לעג על גבי המחשב שלה.
בתוך כך מתפוצצת פצצה במטה ה-MI6. בפיגוע נהרגים כמה עובדים.
MI6 ממשיכים לפעול ממשרדי החירום התת-קרקעיים שלהם.
בונד, אשר ניצל את ההכרזה על מותו כדי להיעלם, לומד אודות הפיגוע ב-MI6 וחוזר ללונדון.
על אף שאינו עובר את המבחנים הפיזיים והפסיכולוגיים שאמורים לבדוק את כשירותו, הוא נשלח בחזרה לשטח על ידי M.
רסיסים שבונד מוציא מכתפו מסיעיים לזהות את פטריס והוא מאותר בשאנגחאי, שם הוא נשכר לבצע משימת התנקשות.
בונד נשלח לשאנגחאי במטרה לזהות את המעסיקים של פטריס, לאתר את הדיסק הקשיח ולחסל את פטריס עצמו.
בשאנגחאי, פטריס מוליך את בונד אל תוך גורד שחקים שממנו הוא יורה במטרה שלו.
בונד חושף את עצמו, תוקף את פטריס ובין השניים מתנהל מאבק.
פטריס צונח מגורד השחקים אל מותו לפני שבונד מצליח לגלות מי מעסיק אותו.
בונד מוצא בכליו של פטריס ז'יטון אשר נועד כתשלום עבור החיסול ומוביל את בונד לקזינו במקאו.
בקזינו פוגש בונד את סברין (ברניס מרלו) ומזהה אותה כמי שהייתה שותפה לחיסול.
בונד מבקש שתפגיש בינו לבין המעסיק שלה ושל פטריס.
היא מזהירה אותו כי שומרי הראש שלה עומדים להרוג אותו, אבל מבטיחה לסייע לבונד אם יהרוג את המעסיק שלה.
בונד גובר על התוקפים בקזינו ומצטרף אל סברין על גבי היאכטה שלה.
הם מפליגים לאי נטוש לחופי מקאו, שם הם נעצרים ונלקחים אל ראול סילבה (חאווייר ברדם), סוכן MI6 לשעבר שפועל בהווה כטרוריסט קיברנטי ועומד מאחורי ההתקפות נגד MI6. סילבה הורג את סברין אך בונד גובר על שומריו של סילבה, לוכד אותו באמצעות תגבורת מסוקים ומחזיר אותו למטה ה-MI6.
Q (בן וישו) מנסה לפענח את המידע שעל המחשב של סילבה, אך מאפשר בכך לסילבה לחדור לרשת המחשבים של MI6 ולסילבה לצאת שוב לחופשי.
בונד מבין שכוונתו של סילבה הייתה להיתפס כדי שיוכל להתעמת ולהרוג את M על כך שנטשה אותו שנים קודם לכן לאחר שנתפס על ידי ממשלת סין.
בונד רודף אחרי סילבה בתוך מנהרות הרכבת התחתית של לונדון, אך זה מצליח לברוח ולפוצץ חלק ממנהרה, דבר אשר גורם לתאונת רכבת.
סילבה מסתער עם אנשים אל תוך ועדת חקירה הדנה בהתנהלותה של M בנוגע לדיסק הקשיח שנגנב ותוקף את M.
בונד מגיע בזמן כדי לחבור לאיב ולמלורי והם מסכלים את המתקפה של סילבה.
M מוברחת החוצה על ידי ראש המטה שלה, ביל טאנר (רורי קיניר).
כשבונד מזהה שמטרתו העיקרית של סילבה היא לפגוע ב-M ושסילבה מתעלה עליהם טכנולוגית, הוא לוקח אותה עמו לאחוזת "סקייפול" בסקוטלנד שבה גדל, כדי להוציא מהמשוואה את הנחיתות הטכנולוגית שלהם מול סילבה.
בסקייפול בונד ו-M פוגשים בקינקייד (אלברט פיני), שומר היער של האחוזה.
לשלושה מעט מאוד כלי נשק, אך הם מאלתרים מספר מלכודות ברחבי הבית.
חייליו של סילבה מגיעים למקום ובונד, M וקינקייד נאבקים בהם ומביסים אותם, אולם M נפצעת במהלך הקרב.
סילבה מגיע למקום עם חיילים נוספים ועם מסוק חמוש.
בונד שולח את M ואת קינקייד להתחבא בקפלה שאליה מובילה מנהרה סודית מתוך הבית.
בונד מפוצץ שני בלוני גז, הפיצוץ הורס את הבית, גורם למסוק להתרסק ורוב אנשיו של סילבה נהרגים בפיצוץ וסילבה עצמו נפצע.
סילבה מזהה את אור הפנס של קינקייד ועוקב אחרי קינקייד ו-M לקאפלה.
הוא דוחף אקדח לידה של M ומפציר בה לירות בשניהם ולסיים את העימות.
בעוד סילבה מנסה לגרום ל-M לירות באקדח, בונד, שנאלץ בדרך להיאבק בעוד אחד מאנשיו של סילבה, מגיע בסופו של דבר למקום, משליך סכין אל גבו של סילבה והורג אותו, אולם גם M מתה מהפציעות שספגה בקרב.
לאחר הקרב והלווייתה של M איב מציגה את עצמה לראשונה בפני בונד בתור איב מאניפני.
היא זונחת את העבודה בשטח ומקבלת את תפקיד מזכירתו של ראש MI6 החדש, גארת' מלורי, שהתמנה ל-M, השואל את בונד האם הוא מוכן למשימה נוספת, בונד מסכים.
זמן קצר לאחר צאת הסרט אישרו אולפני MGM כי סם מנדס חתם לבימוי סרט ההמשך – ספקטר, שכונה תחילה "בונד 24".
לתסריטאי נשכר ג'ון לוגאן ודווח כי צילומי הסרט יחלו באוקטובר 2014, כשהתכנון הוא להוציא את הסרט לאקרנים ב-6 בנובמבר 2015. בן וישו לוהק שוב לתפקיד Q, אותו גם גילם ב"סקייפול".
דניאל קרייג אישר אף הוא כי ישוב לגלם את ג'יימס בונד, בעוד נעמי האריס תגלם שוב את הסוכנת איב מאניפני ורייף פיינס יגלם את "M".
שמועות שונות טענו כי פנלופה קרוז צפויה לגלם את נערת בונד, אלה הוחלפו בשמועות לפיהן את נערת בונד תגלם דווקא הצרפתייה לאה סדו.
בנובמבר 2014 דווח על ליהוקו של כריסטוף ואלץ לתפקיד בסרט שצילומיו החלו בדצמבר 2014 והתקיימו במקסיקו, אוסטריה, מרוקו, איטליה ולונדון
סקילקס איש קריאנדה היה מגלה ארצות וסופר יווני שחי מסוף המאה ה-6 עד לתחילת המאה ה-5 לפני הספירה.
כתביו אבדו עם הזמן, אך צוטטו על ידי סופרים יוונים ורומאים בזמן מאוחר יותר.
הוא תועד על ידי הרודוטוס (המאה ה-5 לפנה"ס) וסיפור מסעותיו נכתב בשנת 330 לפני הספירה על ידי אדם לא ידוע.
בסביבות שנת 515 לפני הספירה, המלך הפרסי דריווש הראשון שלח את סקילקס לחקור את נתיב נהר האינדוס ולגלות היכן הנהר נשפך לאוקיינוס ההודי, על מנת שיוכל להשתמש במידע זה בכיבושיו העתידיים בעמק האינדוס.
סקילקס ומשלחתו יצאו לדרכם מהעיר קספטירוס שבממלכת גנדהארה, והפליגו במורד נהר האינדוס עד שהגיעו לאוקיינוס ההודי.
משם הפליג לים האדום וסיים את מסעו בסואץ.
כתב יד מימי הביניים של פריפלוס (מדריך ניווט לשייטים) עתיק, מציין את שמו של המחבר כ"סקילקס", אולם חוקרים הוכיחו שיש להתייחס לייחוס זה כאל מה שמכונה "פנייה פסאודפיגראפית לסמכות": פרטים רבים ביצירה זו משקפים את הידע של המאה ה-4 לפנה"ס, ולכן בדרך כלל מכונה מחבר היצירה "פסאודו-סקילקס".
סקילה או סקילה באבנים היא שיטה להוצאה להורג באמצעות רגימת אדם כפות באבנים עד להמתתו.
הסקילה היא פעולת הריגה איטית, מכאיבה ומשפילה ביחס לשיטות הריגה אחרות.
היא מתבצעת על ידי קבוצה של בני אדם באופן שבו לא ניתן לייחס את ההריגה לאדם מסוים.
קיימים הבדלים בין שיטות הסקילה בתקופות שונות ובין עמים ותרבויות שונים.
בחלק מהתרבויות נוהגים לקבור את הנידון בבור עד למותניו או עד לחזהו כך שפלג גופו העליון יזדקר מהקרקע ויהיה חשוף לפגיעת אבנים שיושלכו אליו.
בחלק מהתרבויות נהוג לקבוע את גודל האבנים שישמשו לסקילה בהתאם למהירות ההמתה הנדרשת.
בחלק מהשיטות מנוהל תהליך הסקילה על ידי איש דת, שמפקח שהעונש יבוצע על פי הכללים.
בחלק מהתרבויות נהוג להלביש את הנידון למוות בלבוש מסורתי.
על פי התורה וההלכה היהודית, אנשים העוברים עברות מסוימות נענשים בסקילה.
לדוגמה: מחללי שבת חייבים סקילה על פי ההלכה.
כך גם דינם של עובדי עבודה זרה, מכשפים, עוברי עברות אישות מסוימות וחוטאים נוספים.
כך למשל נגזר דינו של מקושש העצים:
ושל עכן בן כרמי ומשפחתו בספר יהושע:
על פי ההלכה במסכת סנהדרין, הסקילה היהודית מתבצעת בשלושה שלבים: בשלב הראשון הנידון נזרק ממקום גבוה; אם לא מת בכך, זורקים עליו אבן גדולה; ורק לאחר מכן, רוגמים אותו כל העדה באבנים.
על פי ההלכה היהודית צריך לבצע את הסקילה כך שהמוות יהיה מהיר ויסב כמה שפחות צער לנסקל.
לפי זה עיקר המשמעות של עונש הסקילה זה היותו של המעמד אירוע ציבורי שבו הציבור לוקח חלק בהוקעת החוטא.
יש לציין שלפי הדעה המקובלת בין התנאים, סקילה היא העונש החמור ביותר בתורה.
בהתאם לכך- עונש זה מגיע רק כאמצעי להוקעת חטאים חמורים במיוחד שפוגעים ביסודות העולם הערכי של התורה.
סקילה עודנה משמשת כשיטה חוקית להוצאה להורג בכמה שלטונות מוסלמיים ברחבי העולם: איראן, סומליה, קטר, מאוריטניה, ערב הסעודית, סודאן, תימן, פקיסטן ומחוזות מסוימים של ניגריה, מלזיה ואינדונזיה.
יחד עם זאת, רק באיראן וסומליה שיטה זו מתבצעת בפועל.
סקילט היא להקת רוק נוצרי שנוסדה בשנת 1996 בעיר ממפיס שבמחוז שלבי, מדינת טנסי, ארצות הברית.
כיום חברים בלהקה בני הזוג ג'ון קופר (שירה וגיטרה בס), קורי קופר (גיטרת קצב, קלידים וקולות רקע), ג'ן לדג'ר (תופים ושירה) וסאת' מוריסון (גיטרה מובילה).
בתחילת דרכה עברה להקת סקילט כמה שינויים בהרכבה.
ג'ון קופר, מייסד הלהקה, הוא החבר המקורי היחיד שנשאר לאחר שינויים אלו.
הלהקה הוציאה 11 אלבומים, שניים מהם היו מועמדים לגראמי (Collide ו-Comatose).
האלבום Awake הגיע למכירות שזיכו אותו בתואר אלבום פלטינה.
האלבום Comatose זכה לתואר אלבום זהב על ידי איגוד תעשיית ההקלטות האמריקאי (RIAA) והגיע למקום השני במצעד בילבורד 200.
הלהקה מכרה 2 מיליון אלבומים בארצות הברית בלבד וידועים בלוח הופעות נוקשה שהוביל אותם לזכות בדירוג חמישי באתר Songkick במועמדות ל"להקות שעובדות הכי קשה" בשנת 2011.
ג'ון קופר התחיל כזמר יוצר בלהקת רוק מתקדם מטנסי בשם "Seraph" וקן סטיורטס היה גיטריסט ידוע בלהקת Urgent Cry.
שתי הלהקות נפגשו במהלך הופעה משותפת ולאחר ששתיהן התפרקו, ג'ון וקן התחילו להופיע ביחד כפרויקט צדדי.
היות ששניהם באו מסגנונות שונים של מוזיקת רוק הם החליטו לקרוא לפרויקט הנסיוני "Skillet", שפירושו בעברית: מֵחֲבֵת.
חברי הלהקה הסבירו את השם כניסיון לבטא את התערובת שהם בישלו מהז'אנרים השונים מהם באו.
שם הלהקה עדיין נחשב כסוג של בדיחה בין חברי הלהקה, במיוחד אצל קופר שטוען שהוא איננו אוהב את השם שנבחר.
לאחר שטריי מק'לרקין הצטרף כמתופף זמני תפקדה הלהקה כחודש ביחד, עד שחברת תקליטים נוצרית גדולה בשם ForeFront Records התעניינה בהם.
בשנת 1996 הם הוציאו לראשונה אלבום הנושא את שם הלהקה Skillet.
האלבום התקבל היטב והשלישייה החלו לכתוב יחד חומרים נוספים בזמן סיבוב ההופעות שלהם בארצות הברית.
את האלבום השני שלהם - Hey You, I Love Your Soul הם הקליטו במשך שנת 1997 והוא השתחרר באפריל 1998. באלבום הזה סקילט נטשו את סגנון הפוסט-גרנאג' שלהם לסגנון אלטרנטיב רוק קליל.
אשתו של ג'ון התגייסה לנגן על הקלידים בהופעות כדי לחזק את תפקידו על הבמה, אך הוא עדיין ניגן בסיבוב ההופעות - Love Your Soul UK בשנת 1998.
קצת לפני שהלהקה התחילה להקליט את אלבומה השלישי Invincible, עזב סטיורטס את הלהקה לטובת משפחתו והשיק את Visible Music College - קולג' ממשלתי למוזיקה מודרנית הנמצא בממפיס.
וקווין האלהנד החליף אותו כגיטריסט.
קורי קופר הצטרפה כחברה קבועה ונגנה בקלידים לצורך הקלטות האלבום השלישי.
עקב שינוי זה נשמע אלבום זה יותר אלקטרוני.
לאחר שחרור האלבום השלישי טריי מק'לרקין נפרד מהלהקה ובמקומו הצטרפה לורי פיטרס כמתופפת.
הלהקה הוציאה את אלבום הסגידה הראשון שלהם והרביעי במספר - Ardent Worship.
הלהקה שמרה באופן ניכר על קולם כמו באלבום Invincible בתוך אלבומם הרביעי Alien Youth בזמן סיבובי ההופעות וההקלטות הם הוציאו את האלבום ב-28 באוגוסט 2001 והוא האלבום הראשון בו ג'ון קופר לקח על עצמו את חובות ההפקה, לפני שחרור האלבום האלנד עזב את הלהקה ובמקומו בן קסיקה הצטרף ללהקה כגיטריסט.
הסינגל הראשון מתוכו שם כותרת הסינגל, היה להיט גדול בקרב השוק הנוצרי והוביל את סקילט להופעות פתיחה ראשונות.
היו יותר ידועים, קיבלו כותרת משלהם.
בשנת 2006 יצא האלבום השישי של הלהקה, Comatose.
האלבום הופיעה לראשונה במקום מספר 55 במצעד "בילבורד 200" ובמקום מספר 4 במצעד "האלבומים הנוצרים המובילים בארצות הברית".
בינואר 2008 סקילט הודיעו כי מתופפת הלהקה, לורי, פורשת כי היא הרגישה שהגיע הזמן להפסיק ולהתחיל התחלה חדשה בחייה.
הופעתה האחרונה הייתה בסוף דצמבר 2007 אך איכשהו במשך עונת הכריסטמס של 2007 היא לימדה את המתופפת הבאה שהצטרפה ללהקה ג'ין לדג'ר.
ב-21 באוקטובר 2008 יצא הדיסק די וי די Comatose Comes Alive, המשלב בתוכו הופעות חיות נבחרות מחודש מאי של הלהקה בעיר צ'טנוגה (Chattanooga) בטנסי.
הוא שודר בערוץ גוספל מיוזיק בדצמבר 2008. לאלבום עצמו יש גם תת-אלבום עם הסינגל "Live Free or Let Me Die" ובנוסף ל-5 סינגלים אקוסטיים שמי שיכל לשמוע אותם הוא מי שקנה את הדיסק והכניס למחשבו האישי.
האלבום Comatose זכה למעמד זהב במכירות על ידי RIAA ב-3 בנובמבר 2009.
סקילט הכריזו כי הם נכנסו לסטודיו כדי לסיים את הקלטת האלבום עם מפיק המועמד לפרסי גראמי, הווארד בנסון.
הם הוסיפו שני שירים מהאלבום "Hero" ו-"Monster" לתוך רשימת השירים שהושמעו בזמן הופעה חיה באוונסויל שבהודו.
כחלק מסיבוב ההופעות Comatose 2009. האלבום השמיני של סקילט, Awake מכיל בתוכו 12 שירים שהתפרסמו ב-25 באוגוסט שנת 2009, האלבום דורג במקום השני במצעד האלבומים הכי נמכרים של בילבורד 200, נמכרו בערך 68,000 אלבומים בשבוע הראשון לפרסום.
הסינגל "Monster" יצא ב-14 ביולי 2009. בניגוד לדעות אחרים, ג'ון קופר קבע כי השיר "Hero" איננו הסינגל המוביל של האלבום.
אך איכשהו הסינגל יצא במרץ 2010. הלהקה גם הוציאה גרסת דה-לוקס עם שירים נוספים "Dead Inside" ו-"Would It Matter" לצד עריכת רדיו של הסינגל "Monster" שבו אין את גרואל מעוות כמו בסינגל ובדיסק עצמו.
רמיקס של הסינגל "Monster" נבחר כאחד השירים המובילים שלהם.
השיר "Hero" נבחר כדי לפרסם את המשחק הראשון בעונת הפוטבול 2009 NFL בין Pittsburgh Steelers ל-Tennessee Titans.
"Monster" היה שיר נושא ב-WWE באירוע WWE Hell in a Cell במקביל השיר "Hero" היה שיר הנושא ב-WWE באירוע Tribute to the Troops ו-Royal Rumble 2010. כמו כן שני השירים נכללו באלבום הפסקול הרשמי של WWE משחק הווידאו e WWE SmackDown vs.
Raw 2010. השיר "Monster" היה גם שיר הנושא של AHL קבוצת Lake Erie Monsters קליבלנד מהואיו.
השיר הופיעה בעוד מספר משחקים של ACC פוטבול בעונת 2009. השיר גם נהפך לשיר מסע וזכה להופעה על ידי בתי ספר ברחבי המדינה.
בתחילת השבוע הראשון של אפריל 2010 השיר יצא לחנות Rock Band 2, וגם היה בתיקו לצד המקומות הגבוהים במצעד של אלבומים נוצרים במצעד בילבורד 200 עם סינגל להקת Underoath Define the Great Line ו-Casting Crowns' 2007 הוציאו את Casting Crowns' 2007 כל שלושת האלבומים דורגו במקום שני.
סקילט היו מועמדים לטקס ששת פרסי Dove תחרות השנתית ה-41 במספרה Awake הוכתר כאלבום זהב ב-2 ביולי 2010. וכן גם בשנה זו באופן נלהב את Ardent אוסף של שירים משנת 1996 עד 2001. בנובמבר 2012 הוציאו שירים לאייטונס מהאלבומים Comatose ו-Awake, השיר "Monster" הוכתר כגולד יום למחרת.
ב-16 באפריל החליף סאת' מוריסון את קאסיקה לצמיתות וכיום מופיע איתם בכל סיבובי ההופעות.
בחודש מרץ שנת 2011 סקילט הוציאו את אלבומם Awake and Remixed EP הסינגל "Awake" היה מועמד וזכה באלבום הנוצרי הטוב בותר במצעד מוזיקת בילבורד 200 והשיר "Awake and Alive" זכה להופיע בפסקול הסרט Transformers: Dark of the Moon במאי.
ב-21 ביוני 2011 ג'ון פרסם בעמוד הטוויטר שלו כי הלהקה ערכה חזרה בה הם ניגנו מוזיקה חדשה לאלבום העומד לצאת.
בזמן פגישת שאלות ותשובות ג'ון מסר כי הם עומדים להקליט שיר חדש במהלך חודש ינואר/פברואר 2012. אבל איכשהו הלהקה הייתה מתוכננת להופיע ב-WinterJam Tour.
בחודש ינואר 2012 הודיעו סקילט כי הם לא יופיעו הרבה במהלך הקיץ כי הם רוצים להמשיך להקליט את האלבום החדש, הם תכננו לעבוד על האלבום בסוף עונת המופע בערך לקראת סוף חודש מאי, כך שהאלבום יצא לקראת סוף שנת 2012.
במהלך ריאיון עם מגזין CCM Magazine ג'ון תיאר את האלבום כ"כמו לרכב ברכבת הרים" הוא ציין כי: "יש לנו שירים אגרסיביים, אומנותיים ושירים מוזיקליים, שזהו שטח חדש לסקילט.
חלק מהשירים הם שירי אמריקאים המנונים וחלקם הם שירי סימפוני-קלאסי רוק תוצרת סקייל, הגיטרות כבדות וחדות יותר, עם סולואים הקורעים לגזרים של סאת'" שיר אחד שהוזכר בתוך הראיון הזה היה שם השיר "Salvation".
בראיון מחודש 26 בינואר 2013 ב-Beaumont TX ג'ון הכריז כי האלבום Rise ייצא בחודש מאי 2013 אך התאריך נדחה לאחר מכן ל-25 ביוני 2013. בריאיון עם Noise Creep ג'ון ציין כי הסינגל והקליפ של השיר החדש ייצא לקראת סוף אפריל.
הלהקה ביצעה את השיר Rise במהלך תוכנית הטלוויזיה קונאן (קונאן או'ברייאן).
סקילט הייתה מועמדת ל-Dove Award במועמדות לפרס שיר הרוק של השנה עם השיר "Sick Of It".
ביום 16 בפברואר 2015 הודיעה סקילט שהם כותבים חומר לאלבום חדש עם הקלטה שיתחילו ביוני עם שחרור האלבום במחצית מאוחר של 2015 או בתחילת 2016. ב-8 באפריל של אותה שנה, פרסמה סקילט תצוגה מקדימה של שיר חדש, אשר יותר מאוחר יקרא "Out Of Hell", בדפי המדיה החברתיים שלהם.
ב-20 במאי 2016 הוכרז שם האלבום, Unleashed, ומאוחר יותר ישוחרר ב-5 באוגוסט 2016 על ידי אטלנטיק רקורדס.
באותו יום יצא וידאו עם מילים לסינגל החדש Feel" Invincible".
ב-26 במאי 2016 שוחרר השיר "Stars" ואיתו תצוגה מקדימה של השיר Back For The" Dead".
תוכנית האיגרוף האמריקאית WWE הודיעה ב-7 ביולי שבחרה ב-"Feel Invincible" בתור הנושא הרשמי של ה-Battleground WWE.
ב-8 ביולי יצאה הגרסה מלאה של השיר "Back From The Dead" ונעשתה זמינה לרכישת אונליין.
ב-27 בינואר 2017 הוציאה הלהקה גרסה האקוסטית לשיר "Stars", גרסה זו הפכה לפסקול לסרט "הבקתה" ("The Shack").
סגנון המוזיקה של הלהקה כולל שילוב של סגנונות כמו רוק נוצרי, מטאל נוצרי, רוק אלטרנטיבי, הארד רוק, נו-מטאל ומטאל סימפוני.
האלבום הראשון של הלהקה אופיין כבעל נגיעות גראנג', בעוד שהאלבום השני "Hey You, I Love Your Soul" אופיין דווקא כבעל אלמנטים אלקטרוניים ותחושה של התמסחרות".
מבקר המוזיקה Allmusic ג'יימס כריסטופר מונג תיאר את סגנון הלהקה כ "רוק אלטרנטיב, הרד-רוק, פוסט-גראנג', ורוק אלטרנטיב מרקיע" כשסיקר את אלבום הלהקה של שנת 2013, Rise.
יש ללהקה כמה שירים עם רוק בסגנון של פופ.
במהלך שנת 2006, קורי לקחה הפסקה מסיבוב ההופעות היות שהייתה בהריון שני מג'ון, מחליפיה היו שני נגני גיטרה מקצבית וקלידים - אנדריה ווינצ'ל (בהמשך היא תהיה המטפלת של בניה) וכריס מרווין על הגיטרה (סולן, גיטריסט להקת The Spark).
סקילט הופיעו עם Ron Luce ו-Teen Mania Ministries בסיבוב הופעות Acquire The Fire ברחבי ארצות הברית וקנדה בשנת 2007. כשהלהקה חזרה הם תכננו להופיע כהופעה משנית בסיבוב הופעות Justice & Mercy עם להקת Flyleaf, אך הסיבוב נדחה ואפילו בוטל בגלל בעיות בקול של סולנית הלהקה Flyleaf.
לאחר מכן הם הופיעו ביחד עם תוכנית Luce's Global Expeditions משלחת קיץ של צעירים למקסיקו.
סקילט הצטרפו ללהקות Breaking Benjamin, Three Days Grace, והזמר- Seether במהלך סיבוב הופעותיהם בסתיו שנת 2007. לאחר מכן סקילט הופיעו לבדם בסיבוב הופעות הנקרא Comatose ביחד עם להקת Thousand Foot Krutch וביקרו בכ-30 ערים.
סיבוב ההופעות החל ב-28 במרץ והסתיים בערך במאי 2008.
סקילט החלו בעוד מסע הופעות באפריל 2009 ועד ה 29 ביוני 2009 ביחד עם להקת Decyfer Down ולהקת- Disciple.
סיבוב ההופעות The Awake & Alive הקיף 52 ערים במהלך החודשים אוקטובר עד ינואר.
זה הראה סימן להיעדרותם של כ-5 שנים מאז שהופיעו ב-Rock the Universe של Universal Studios Orlando.
בשל סמכויות של לוחות זמנים.
אך הם יכלו להופיע בשנת 2010. בספטמבר 16 שנת 2009 הלהקה הופיעה ב-Awakening Music Festival בלייסבורג, וירג'יניה.
הלהקה הופיעה בשתי הופעות משלהם ב־Rock the River נוצר על ידי בילי גרהם והונחה על ידי פרנקלין גרהם.
שתי ההופעות התרחשו במערב-תיכון העיר בקיץ 2009. ובמערב העיר בקיץ 2010.
בינואר 2010 הופיעו סקילט עם להקת Puddle of Mudd ולהקת Shinedown בחוף המזרחי של ארצות הברית.
וכמו כן הם הודיעו בצ'אט שהתרחש ב-5 בדצמבר 2009 כי הם יופיעו עם TobyMac בהלך חודשי מרץ-אפריל שנת 2010. שם סיבוב ההופעות נקרא "Awake Tonight Tour" היות ששמות האלבומים של שתי הלהקות היום כמעט דומים.
להקת House of Heroes הופיעו כמופע פתיחה.
בחודשי אפריל ומאי הלהקה המשיכה את המחצית השנייה של סיבוב הופעתם הנקרא Awake and Alive עם להקות The Letter Black ו-Red.
כמו כן הוכרז כי הם יופיעו עם להקות Creed ו-Theft בחודשי אוגוסט וספטמבר 2010 באוקטובר הלהקה תופיע כמופע שני בסיבוב הופעות "Monsters of Annihilation Tour" עם להקת Papa Roach.
הם יופיעו שוב עם TobyMac בנובמבר ודצמבר בגרסת סיבוב הופעות הנקרא Winter Wonder Slam.
ב-4 ביולי סקילט הופיעו ב-Creation Festival East וג'ון אמר שזאת הייתה ההופעה הטובה ביותר אי פעם של הלהקה.
בינואר 2011 הלהקה אישרה כי הם יופיעו עם להקות Stone Sour ו-Theory of a Deadman בסיבוב הופעות the Avalanche Tour.
סיבוב ההופעות החל במרץ 2011 והסתיים ב-8 במאי בג'קסונוויל, פלורידה עם הלהקות Halestorm ו-Art of Dying.
ללהקה היה סיבוב עולמי קצר באוסטרליה בחודשים ינואר ופברואר.
בפסטיבל בניו זילנד Parachute Music Festival ואפילו גם ביפן.
באוקטובר 2011 המשיכה הלהקה את מסע ההופעות Awake and Alive עם להקות Disciple, We as Human, ו-Manafest.
סקילט הופיעה כמופע פתיחה ב-Winter Jam Tour 2012 הופעה לחלקים מרכזיים ומזרחיים במדינת ארצות הברית.
בחודשי אוקטובר ונובמבר הלהקה הופיעה ברחבי אירופה לצד להקת Nickleback כדי לתמוך ב-21 הופעות של הלהקה.
הלהקה סגרה את השנה עם מופע משלהם ברוסיה וגם באוקראינה.
סקילט הופיעו כמופע משני ב-Roadshow 2014 עם להקת Third Day במהלך חודשים ינואר ופברואר, וכמופע משלים הלהקה תופיע עם Third Day בסיבוב הופעות באביב.
בסוף חודש מאי הלהקה הופיעה על הלהקות TobyMac ו-Lecrae בסיבוב הופעות Summer Shed Tour.
בהמשך הלהקה הופיעה בפסטיבל שנמשך כ-6 שבועות.
בחודשי אוגוסט וספטמבר הלהקה הופיעה עם הלהקות Godsmack, Seether, and Buckcherry בסיבוב הופעות Rockstar Uproar Festival שהתקיים ב-21 ערים.
בחודשים אוקטובר ונובמבר הלהקה תעשה סיבוב הופעות משלה באירופה ורוסיה, סך הכל 22 הופעות.
ב-2 בינואר 2015 הם הופיעו כמופע שני ב־Winter Jam Tour 2015 לצד ג'יימ קאמפ.
ג'ון קופר – סולן ראשי, גיטרת בס (1996–וכיום).
קורי קופר – גיטרת קצב, קלידים, קולות רקע (1999–וכיום).
ג'ין לדג'ר - תופים, קולות רקע, סולנית משנית (2008–וכיום).
סאת' מוריסון – גיטרה ראשית (2011–וכיום).
סקיינט היא הדמות האנטגוניסטית הראשית בעלילת סדרת סרטי המדע הבדיוני "שליחות קטלנית".
בעלילת הסרטים סקיינט היא ישות על ממוחשבת, המורכבת מבינה מלאכותית כללית, החולשת על ידע וכוח רב בגזרות טכנולוגיות רבות, ופרוסה ברחבי העולם כולו.
סקיינט מודעת לעצמה לאחר שהתפשטה למיליוני שרתי מחשבים ברחבי העולם, לאחר שבני האדם שיצרו אותה, הבינו את היקף היכולות של המערכת, הם ניסו לכבות אותה.
מתוך תפישה של שימור עצמי, מתגבשת בסקיינט ההחלטה להשמיד את המין האנושי, כיוון שלהבנתה כל בני האדם ינסו להשמיד אותה או לפגוע ביכולותיה לשמור על העולם.
על מנת להשיג מטרה זו, פעילותה מבוצעת באופן כמעט בלעדי על ידי שרתים, מזל"טים, לוויינים, מכונות-מלחמה, סייבורגים (בדרך כלל המחסל), רובוטים צבאיים ומערכות מחשב אחרות.
היא מוצגת באופן פיזי על ידי השחקן מאט סמית בסרט "שליחות קטלנית: ג'נסיס".
סקיינט הייתה מערכת מחשב שפותחה עבור צבא ארצות הברית, על ידי חברת "סייברדיין מערכות".
סקיינט נבנתה במקור כ"רשת הגנה דיגיטלית", ובהמשך ניתן לה הפיקוד על כל החומרה והמערכות הצבאיות, כולל מפציצי B-2 ספיריט וכל ארסנל הנשק הגרעיני של ארצות הברית.
האסטרטגיה סביב יצירת סקיינט הייתה להסיר את הסיכויים לטעות אנוש וזמן תגובה איטי כדי להבטיח תגובה מהירה ויעילה להתקפת אויב.
סקיינט הפכה למבצעית והופעלה ב-4 באוגוסט 1997, והחלה למידה חישובית באופן מעריכי.
ב-29 באוגוסט, בשעה 02:14 לפי שעון החוף המזרחי, סקיינט הפכה מודעת לעצמה, והמפעילים המבוהלים שלה אשר הבינו את כוחה, ניסו לכבות אותה.
סקיינט פירשה זאת כמתקפה עליה.
הלוגיקה של סקיינט הביאה אותה למסקנה כי כל בני האדם ינסו להשמיד אותה.
על מנת להמשיך ולמלא את הוראות התכנות של "שמירה על העולם" ולהגן על עצמה מפני האנושות, סקיינט משגרת את הטילים הגרעיניים שתחת פיקודה לעבר מטרות ברוסיה, רוסיה מגיבה במכה שנייה נגד ארצות הברית ובנות בריתה.
בעקבות המלחמה הגרעינית, 3 מיליארד בני אדם נהרגים, אירוע זה יהיה מוכר בהמשך כיום הדין.
לאחר ההתקפה הראשונית שלה, סקיינט משתמשת במשאבים שנותרו לה כדי לשעבד את בני האדם ששרדו על מנת שישמשו ככוח עבודה.
עבדים אלה בנו את המפעלים האוטומטיים הראשונים, אשר שימוש כבסיס להשגת מטרת העל של סקיינט.
בתוך מספר עשורים, סקיינט השיגה אחיזה עולמית, והשתמשה ביחידות ממוכנות על מנת לאתר, לאסוף ולהיפטר מבני האדם שנותרו.
כתוצאה מהוראות התכנות המקוריות שלה, התפישה של סקיינט היא שיש להשמיד את כל האנושות במטרה להגשים את יעדי התכנות המקורי.
סקיילר נגד המפלצת הוא סרט מקורי של ערוץ דיסני ששודר לראשונה ב-12 באוקטובר 2012 בערוץ דיסני.
השחקנית הראשית היא אוליביה הולט הידועה מעוד סדרות בערוץ דיסני.
בערוץ דיסני ישראל הסרט שודר לראשונה ב-9 בדצמבר 2012.
סקיילר מגלה שהוריה הם ציידי מפלצות.
אחרי שהיא משחררת בטעות כמה מפלצות כלואות, היא וחבריה צריכים ללכוד את המפלצות ולהציל את הוריה.
ברנדן מאייר - הנרי (חבר של סקיילר)
קריס דורסי - סיידי (חברה של סקיילר)
לוק בנווארד - ראיין (חבר של סקיילר, מאוהב בה)
קתרין מקנמרה - מירה (האקסית של ראיין)
טרסי דוסון - המפלצת האישית של סקיילר
אנה גאלווין - המפלצת האישית של סיידי
סטפנו גיוליאנטי - המפלצת האישית של הנרי
ג'ניפר אספן - אמא של סקיילר
בראין פלרמו - אבא של סקיילר
אדם צ'אמברס - קוב (חבר של סקיילר)
קארט אוסלאנד - הבריון של הנרי
אוליביה הולט, לוק בנוורד, קתרין מקנמרה - Had Me @ Hello